Fyrsti leikur hjá Skagakonum í Pepsídeildinni í kvöld Skagakonur hefja keppni í Pepsídeild Íslandsmótsins í knattspyrnu í kvöld þegar Fylkiskonur koma í heimsókn . Leikurinn hefst á Akranesvelli kl. 19,15 . Liðin mættust í Lengjubikarnum á sama stað fyrir viku . Þá vann Fylkir 3 : 1 en Magnea Guðlaugsdóttir þjálfari ÍA liðsins segir að sitt lið muni selja sig dýrt í kvöld til að ná betri útkomu en náðst hefur gegn Árbæjarliðinu í síðustu viðureignum liðanna . Skagakonur hafa fengið liðstyrk fyrir leikinn í kvöld . Breskur leikmaður er kominn til liðsins , Laken Clark , og leikur hún í stöðu bakvarðar í kvöld . Í næstu viku er síðan von á þremur leikmönnum frá Bandaríkjunum sem ætlað er að styrkja kvennaliðið á Skaganum í Pepsídeildinni í sumar .